ᱥᱮᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱥᱮᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱵᱟᱹᱲᱛᱤ ᱠᱟᱛᱮ ᱥᱩᱞᱛᱟᱱ ᱤᱥᱢᱮᱞ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱟ ᱾ (IATA: JHB, ICAO: WMKJ) (ᱢᱟᱞᱚᱭᱺLapangan Terbang Antarabangsa Senai) ᱱᱚᱶᱟ ᱫᱚ ᱢᱤᱫ ᱥᱮᱱᱟᱭ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱞᱟᱭ ᱡᱤᱞᱞᱟᱹ, ᱡᱚᱦᱚᱨ ᱯᱚᱱᱚᱛ, ᱢᱟᱞᱮᱥᱤᱭᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱡᱚᱦᱚᱨ ᱵᱟᱦᱨᱩ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱓᱒ ᱠᱤᱞᱚᱢᱤᱴᱚᱨ ᱜᱟᱱ ᱮᱛᱚᱢᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱒᱐᱑᱗ ᱥᱟᱞᱮ ᱦᱟᱹᱵᱤᱡ ᱛᱮ ᱥᱮᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱞᱮᱠᱷᱟᱜᱤᱴ ᱓,᱑᱒᱔,᱗᱙᱙ ᱜᱚᱴᱟᱝ ᱦᱚᱲ ᱟᱨ ᱗,᱖᱑᱔ ᱴᱚᱱ ᱨᱮᱱᱟᱜ ᱥᱟᱢᱟᱱ ᱥᱟᱶᱛᱮ ᱔᱒,᱗᱔᱔ ᱜᱚᱴᱟᱝ ᱠᱟᱹᱱᱟᱹᱣᱰᱤᱭᱟᱜ ᱩᱰᱟᱹᱱ ᱟᱱᱟᱜᱚᱱᱟ (ᱦᱮᱡ ᱥᱮᱱ) ᱦᱟᱠᱟᱱᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱮᱭᱟᱨ ᱮᱥᱤᱭᱟ ᱫᱟᱨᱟᱭ ᱛᱮ ᱛᱚᱨᱟᱣ ᱮᱦᱚᱵ ᱠᱟᱱᱟ ᱾ ᱱᱟᱜᱟᱢ ᱱᱚᱶᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱑᱙᱗᱔ ᱥᱟᱞᱮ ᱨᱮ ᱛᱮᱭᱟᱨ ᱞᱮᱸ ᱛᱟᱦᱮᱸᱫ, ᱱᱚᱶᱟ ᱤᱭᱟᱹᱛᱮ ᱡᱚᱦᱚᱨ ᱯᱚᱱᱚᱛ ᱥᱟᱶᱛᱮ ᱢᱟᱞᱮᱥᱤᱭᱟ ᱯᱮᱱᱤᱥᱩᱞᱟᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮᱱᱟᱜ ᱯᱚᱱᱚᱛ ᱨᱤᱱ ᱦᱚᱲ ᱠᱚ ᱥᱩᱵᱤᱫᱷᱟᱜ ᱠᱟᱱᱟ ᱾ ᱥᱮᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱮᱭᱟᱨ ᱮᱥᱤᱭᱟ ᱨᱮᱱᱟᱜ ᱦᱩᱵᱽ (hub) ᱞᱮᱠᱛᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱵᱷᱩᱨ ᱚᱸᱰᱮᱱ ᱠᱚ ᱠᱚᱢᱯᱟᱹᱱᱤ ᱦᱟᱹᱱ ᱠᱷᱚᱱ ᱵᱟᱠᱚ ᱚᱰᱚᱠ ᱛᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱱᱤᱛ ᱫᱚ ᱢᱟᱞᱮᱥᱤᱭᱟ ᱮᱭᱟᱨ ᱞᱟᱭᱤᱱᱥ ᱥᱩᱢᱩᱝ ᱜᱮᱭ ᱛᱚᱨᱟᱣᱮᱫᱼᱟ ᱵᱟᱨᱭᱟ ᱦᱚᱨ ᱛᱮ ᱾ ᱱᱤᱛᱚᱜ ᱫᱚ ᱥᱮᱱᱟᱭ ᱮᱭᱟᱨᱯᱚᱴ ᱴᱚᱨᱢᱤᱱᱟᱞ ᱥᱚᱨᱵᱷᱤᱥ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱵᱩᱡᱷᱟᱹ ᱵᱩᱡᱷᱤᱭᱮᱫᱼᱟᱭ, ᱡᱟᱦᱟᱸᱫᱚ ᱞᱟᱦᱟᱛᱮ ᱢᱟᱞᱮᱥᱤᱭᱟ ᱮᱭᱟᱨᱯᱚᱴ ᱦᱚᱞᱰᱤᱝ ᱵᱮᱨᱦᱟᱰ ᱮ ᱧᱮᱞᱟᱜ ᱠᱟᱱ ᱛᱟᱦᱮᱸᱫ ᱒᱐᱐᱓ ᱥᱟᱞᱮ ᱨᱮ ᱾ ᱥᱮᱱᱟᱭᱱ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱮᱨᱢᱟ ᱯᱤᱪᱷᱤ ᱓ᱹ᱕ ᱢᱤᱞᱤᱭᱚᱱ ᱯᱟᱥᱮᱧᱡᱟᱨ ᱟᱨ ᱘᱐,᱐᱐᱐ ᱴᱚᱱ ᱨᱮᱱᱟᱜ ᱥᱟᱢᱟᱱᱮ ᱮᱫᱤ ᱟᱹᱜᱩ ᱫᱟᱲᱮᱭᱟᱜ ᱠᱟᱱᱟ ᱾ ᱱᱚᱶᱟ ᱠᱮᱯᱟᱥᱤᱴᱤ ᱫᱚ ᱰᱮᱦᱮᱨ ᱠᱟᱛᱮ ᱑᱐ ᱢᱤᱞᱤᱭᱚᱱ ᱛᱮ ᱥᱮᱴᱮᱨ ᱨᱮᱱᱟᱜ ᱠᱚ ᱯᱚᱨᱛᱚᱱ ᱵᱟᱲᱟᱭᱮᱫᱼᱟ ᱾ ᱦᱟᱹᱞᱤ ᱜᱮ ᱨᱚᱱᱣᱮ ᱫᱚ ᱓᱘᱐᱐ ᱢᱤᱴᱚᱨ ᱠᱚ ᱡᱤᱞᱤᱧ ᱟᱠᱟᱫᱼᱟ ᱟᱨ ᱯᱟᱨᱟᱞᱟᱞ ᱴᱮᱠᱥᱤᱣᱮ ᱵᱮᱱᱟᱣᱜ ᱠᱟᱱᱟ ᱨᱚᱱᱣᱮ ᱨᱮᱱᱟᱜ ᱠᱮᱯᱟᱥᱤᱴᱤ ᱵᱟᱲᱦᱟᱣ ᱞᱟᱹᱜᱤᱫ ᱾ ᱚᱱᱚᱥᱟᱨ ᱟᱨ ᱟᱜᱟᱢ ᱯᱚᱨᱛᱚᱱ ᱥᱮᱱᱟᱭ ᱮᱭᱟᱨᱯᱚᱴ ᱴᱚᱨᱢᱤᱱᱟ ᱥᱚᱨᱵᱷᱤᱥ (SATS) ᱨᱤᱱᱤᱡ ᱪᱟᱪᱞᱟᱣᱤᱭᱟᱹ ᱢᱚᱞᱴᱤᱼᱢᱤᱞᱤᱭᱚᱱ ᱯᱨᱚᱡᱮᱠᱴ ᱮᱭᱮᱨᱯᱚᱴ ᱥᱤᱴᱤ ᱵᱟᱝᱢᱟ ᱮᱨᱚᱯᱚᱞᱤᱥ ᱨᱮᱱᱟᱜ ᱮ ᱞᱟᱹᱭ ᱵᱩᱴᱟᱹ ᱦᱟᱠᱟᱫᱼᱟ ᱾ ᱱᱚᱶᱟ ᱯᱨᱚᱡᱮᱠᱴ ᱫᱟᱨᱟᱭ ᱛᱮ ᱩᱰᱟᱹᱱ ᱰᱟᱹᱦᱤ ᱥᱩᱨ ᱑,᱓᱓᱓ ᱦᱮᱠᱴᱚᱨ ᱡᱟᱭᱜᱟ ᱨᱮ ᱯᱮᱭᱟ ᱞᱟᱹᱠᱛᱤᱭᱟᱱᱟᱜ ᱡᱤᱱᱤᱥ ᱢᱮᱱᱫᱚ ᱨᱮᱥᱤᱰᱮᱱᱥᱤᱭᱟᱞ-ᱠᱚᱢᱚᱨᱥᱤᱭᱟᱞ-ᱦᱚᱥᱯᱤᱴᱟᱞᱤᱴᱤ ᱥᱩᱠᱷᱟᱹᱞᱤ ᱡᱤᱱᱤᱥ, ᱥᱟᱢᱟᱱ ᱛᱚᱦᱚ ᱛᱟᱞᱢᱟ ᱟᱨ ᱦᱟᱭ-ᱴᱮᱠ ᱵᱟᱜᱟᱱ ᱮᱢᱟᱱ ᱛᱮᱭᱚᱨᱚᱜᱼᱟ ᱾ ᱯᱩᱭᱞᱩᱣᱟᱜ ᱡᱤᱱᱤᱥ ᱫᱚ ᱓᱒᱓ ᱦᱮᱠᱴᱚᱨ ᱴᱷᱟᱣ ᱮ ᱮᱥᱮᱫᱟ ᱟᱨ ᱢᱩᱪᱟᱹᱫ ᱵᱟᱨᱭᱟ ᱡᱤᱱᱤᱥ ᱫᱚ ᱔᱐᱕ ᱦᱮᱠᱴᱚᱨ ᱠᱟᱛᱮ ᱴᱷᱟᱣ ᱠᱤᱱ ᱟᱢᱮᱴᱟ ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ ᱥᱮᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱚᱯᱷᱤᱥᱤᱭᱟᱞ ᱥᱟᱭᱤᱴ